תזכיר חוק

1. **שם החוק המוצע**

חוק לצמצום הגרעון ולהתמודדות עם השלכות המשבר בכלכלה העולמית (תיקוני חקיקה), התשע"ב-2012

1. **עיקרי החוק המוצע והצורך בו**

כלכלת העולם נמצאת בימים אלה במצב של משבר מתמשך וניצבת בפני אתגרים כלכליים משמעותיים. המשבר הכלכלי העולמי שפרץ בשנת 2008 היה המשבר הגלובלי החמור ביותר מאז השפל הגדול שהחל בשנת 1929. בתגובה למשבר ננקטו במדינות רבות צעדים חסרי תקדים בהיקפם, הן במדיניות הפיסקאלית והן במדיניות המוניטארית. צעדים אלה ייצבו את המערכת הפיננסית העולמית ומנעו מיתון עמוק בהרבה, אך בו בזמן הובילו לגידול חד בחובות של מדינות שנאלצו להתמודד עם ירידה תלולה בהכנסות כתוצאה מהמיתון ומעלויות הצלת המוסדות הפיננסיים. מספר מדינות שסבלו מבעיות מבניות עמוקות ושתנאי הבסיס בהם היו רעועים הגיעו לחדלות פירעון ונאלצו לפנות לסיוע חיצוני. בין מדינות אלה ניתן למנות את איסלנד, יוון, פורטוגל, אירלנד ולאחרונה גם ספרד המתמודדת עם מיתון, מוסדות פיננסיים המחייבים חילוץ ושיעורי אבטלה גבוהים ביותר.

ההתאוששות מהמשבר שהחלה ברבעון השני של 2009 הייתה איטית יחסית בחלק ניכר מהמדינות המפותחות אך במדינות מתפתחות ובהן סין, הודו וברזיל נרשמה התאוששות חזקה שתרמה לאופטימיות שהכלכלה העולמית בדרכה להתאוששות. עם זאת, במהלך השנה האחרונה ההתאוששות האטה, הסיכונים גברו ומספר מדינות אף נכנסו למיתון חוזר.

מוקד הסיכון העיקרי כיום הוא מדינות גוש היורו. כאמור לעיל, מספר מדינות בגוש כבר הגיעו למשברים עמוקים ונדרשו לחילוץ. כניסתה של ספרד לקבוצה זו והחשש כי גם איטליה תזדקק לחילוץ בהמשך, מגבירים את הסיכון להדבקה למדינות נוספות בגוש ואת החשש מהגעה למצב בו היקף החילוץ הנדרש יהיה כה גדול עד שלא ניתן יהיה לעמוד בו ותתרחש קריסה כוללת. נוסף על כך, היקף החובות והגירעונות של רבות ממדינות הגוש מחייב אותן לנקיטת מדיניות צנע פיסקאלית נוקשה. הדבר נכון בראש ובראשונה למדינות שחולצו, בהן תנאי החילוץ דרשו זאת, אך גם למדינות נוספות בגוש הסובלות מגירעונות גבוהים. חשש מרכזי נוסף הוא שצעדי הצנע לא יספיקו מכיוון שהבעיות המבניות בחלק מאותן כלכלות לא יאפשרו את חזרתן לצמיחה בשנים הקרובות. במצב זה המחיר החברתי יהיה גבוה במיוחד ועלול להיווצר לחץ ציבורי שיוביל לפרישה של מדינה מהגוש. לא ניתן להעריך מהן ההשלכות המדויקות של פרישה של מדינה מגוש היורו אך ברור כי המחיר המידי אותו תשלם הכלכלה של אותה מדינה יהיה כבד ביותר. האינטגרציה הגבוהה הקיימת בין מדינות גוש היורו תוביל גם לכך שההשפעה על שאר כלכלות הגוש תהיה משמעותית וקיימת סבירות גבוהה שפרישה לא מוסדרת של מדינה תוביל לזעזוע עמוק בשווקים הפיננסיים ולמחיר כלכלי כבד למדינות הגוש אך גם לשאר העולם. האירופאים המודעים לסיכונים אלה ביצעו במהלך השנה האחרונה צעדים שונים על מנת למנוע מצב בו מדינה תיאלץ לפרוש מהגוש. עם זאת, מרבית הצעדים שננקטו היוו טיפול נקודתי וזמני לבעיות, כאשר לבעיות העומק המהותיות טרם הוצג פתרון. לכן ההסתברות לתרחיש האימים של קריסה של גוש היורו ממשיכה להיות גבוהה באופן יחסי ולהעיב על ההתפתחויות בכלכלה העולמית.

ההתפתחויות בארה"ב היו חיוביות יותר מאשר במדינות אירופה ובתחילת השנה אף נראה היה כי גם שוק העבודה האמריקאי מתחיל לרשום שיפור. עם זאת, ההתפתחויות בחודשים האחרונים מעידות על האפשרות כי גם המשק האמריקאי חוזר להאטה. על ההתפתחויות במשק האמריקאי ממשיך להעיק מצבה הפיסקאלי של ארה"ב הסובלת מגירעונות ענק וחוב תופח כמו גם חוסר הוודאות הפוליטי המשליך על האפשרות להמשך מתן התמריצים הפיסקאליים הקיימים בשנת 2013.

מלבד המצב הכלכלי בארה"ב ובאירופה גם המצב במדינות נוספות אינו תורם לאופטימיות. מרבית הכלכלות המשמעותיות, החל ממדינות מפותחות כגון יפן ואוסטרליה וכלה במדינות המתעוררות כגון סין, הודו וברזיל שנהנו משיעורי צמיחה גבוהים עם היציאה מהמשבר סובלות מהאטה כלכלית משמעותית ברבעונים האחרונים.

מהאמור לעיל עולה כי הצמיחה העולמית בשנים הבאות תהיה איטית וחלשה בהרבה מזו שנרשמה בשנים שקדמו למשבר. ייתכן כי מדינות רבות חוזרות בימים אלה למיתון נוסף שהוא למעשה המשך של המשבר משנת 2008 אך עם מגוון כלים מצומצם בהרבה להתמודדות עמו. בתרחיש החמור ביותר, אותו לא ניתן לפסול, יקרוס גוש היורו עם גלי הדף לשאר כלכלות העולם.

בדומה לשאר מדינות העולם, כלכלת ישראל נמצאת בימים אלה בתקופה של חוסר ודאות גבוהה במיוחד. כאמור, המשבר הכלכלי הגלובלי שהחל במחצית השנייה של שנת 2008 היכה בצורה קשה בכלכלות המפותחות, אך ישראל, שנכנסה למשבר זה בנקודת פתיחה מצוינת כתוצאה מניהול מדיניות כלכלית שתרמה ליציבות של המשק ולצבירת אמינות גבוהה בשנים שקדמו לו, צלחה אותו באופן מרשים. כלכלת ישראל כמשק קטן ופתוח הושפעה באופן ישיר מהמשבר העולמי עם פגיעה מידית ביצוא, בצריכה הפרטית, בהשקעות, בתעסוקה ובשוק ההון. אך היסודות האיתנים עליהם ניצב המשק טרום המשבר, כמו גם מרחב הפעולה שהתאפשר למדיניות הפיסקאלית והמוניטרית להגיב כלפיו, הובילו לכך שהשפעותיו של המשבר היו מתונות בהשוואה למדינות מפותחות אחרות וההתאוששות החלה מוקדם יותר.

ההתאוששות של כלכלת ישראל שהחלה ברבעון השני של 2009 נמשכה לאורך שנת 2010 אך מאז תחילת 2011 נרשמת האטה מתמדת בקצב הצמיחה. האטה זו מתרחשת בהשפעת ההתפתחויות השליליות בכלכלה העולמית ועל רקע חוסר הוודאות הקיצוני בגוש היורו. על אף האטה זו מצבה של כלכלת ישראל טוב יחסית עם צמיחה סבירה ואבטלה נמוכה, זאת בעיקר אם משווים את מצבה למצבן של כלכלות מפותחות אחרות שרבות מהן מתמודדות עם שיעורי צמיחה נמוכים מאוד, אבטלה גבוהה וגירעונות תקציביים גבוהים. מנגד, יכולתו של המשק הישראלי להתמודד עם זעזועים נוספים, חיצוניים או מקומיים, מצומצם. מציאות זו מחייבת נקיטה במדיניות פיסקאלית אחראית שתחזק את אמינות הממשלה ותאפשר התמודדות עם התפתחויות כלכליות שליליות, על אחת כמה וכמה לאור הסיכונים בפניהם ניצבת הכלכלה הגלובלית והסיכון הגיאו-פוליטי המובנה של ישראל כמו גם אתגרים ייחודיים עימם תיאלץ ישראל להתמודד בשנים הבאות.

למצב הכלכלי ולחוסר הוודאות הקיצוני בכלכלה הגלובלית עלולה להיות השפעה ניכרת על המשק הישראלי מעצם היותו משק קטן מאוד המאופיין בפתיחות גבוהה לכלכלה הגלובלית, כאשר סך היבוא והיצוא עומד על למעלה מ-70% מהתמ"ג. מאפיינים אלה תמכו מאוד בצמיחה של המשק בשנים שקדמו למשבר אך גם הובילו לפגיעה הכלכלית הקשה עם פריצתו, זאת על אף שהכלכלה המקומית הייתה חזקה ויציבה יחסית. היקפו הקטן של המשק גורם לכך שצמיחתו תלויה רבות ביכולת להגדיל את היצוא ולהתמודד בשווקים העולמיים כמו גם למשוך השקעות זרות. לכן, החולשה של הכלכלה העולמית כפי שתוארה לעיל, בדגש על שווקי היצוא העיקריים של ישראל, עלולה גם להשליך על מצבה הפיסקאלי של ממשלת ישראל כתוצאה מגידול מתון בהכנסות. יתר על כן, במקרה של מיתון עולמי נוסף או קריסה של גוש היורו תספוג כלכלת ישראל זעזוע משמעותי ותידרש לעבור למדיניות פיסקאלית מרסנת. משמעות נוספת של חוסר הודאות העולמית היא נטייתם של משקיעים למשוך את השקעותיהם לשווקים קרובים הנתפסים כבטוחים יותר. שמירה על יציבות ואמינות פיסקאלית, במיוחד במדינה כמו ישראל הסובלת ממילא מרמת סיכון גבוהה, היא תנאי הכרחי לכך שגופים בינלאומיים יהיו מעוניינים לקנות אג"ח של ממשלת ישראל המשמש למימון החוב ללא זינוק חד בעלויות הגיוס.

המדיניות הפיסקאלית

במהלך העשור האחרון נרשם שיפור משמעותי ביציבות ובאמינות הפיסקאלית של ישראל. לאחר המשבר העמוק בשנים 2001 עד 2003 שהביא לגידול חד בגירעונות התקציביים ובחוב הציבורי הוחל בישראל תהליך של קונסולידציה פיסקאלית וצמצום משמעותי בגירעון התקציבי. הירידה בגירעון הביאה לכך שבשנת 2007 הגיעה ישראל לאיזון תקציבי וצברה אמינות רבה אל מול השווקים. חשיבות תהליך זה ותרומתו ליציבות המשק התבטאו באופן מלא במהלך המשבר הכלכלי העולמי. כתוצאה מנקודת פתיחה זו ערב המשבר, נהנתה ישראל ממרווח פעולה רחב ויכלה לאפשר למייצבים האוטומטיים (גידול של הגירעון בהתאם לירידה בהכנסות ממסים כתוצאה מהמשבר) לפעול באופן מלא במהלכו, ללא חשש להתבדרות פיסקאלית ולהגעה למצב של חוסר יכולת למימון עצמאי של הגירעון. בנוסף, הדבר אפשר לבנק ישראל גמישות מלאה בהפעלת מדיניות מוניטרית אנטי-מחזורית. שילוב זה יחד עם מדיניות הממשלה, שאימצה את תוכנית בלימה ותנופה של ראש הממשלה ושל שר האוצר, והמדיניות שננקטה מאז, היו מהגורמים המרכזיים להתמודדות המוצלחת של ישראל עם המשבר.

כתוצאה מהמשבר ירדו הכנסות המדינה ממסים וכפועל יוצא זינק הגירעון התקציבי ל-5.2% תוצר בשנת 2009. ההתאוששות המהירה של הכלכלה הביאה לגידול מהיר בהכנסות ממסים ואפשרה ירידה של הגירעון בשנת 2010 ל-3.7%. אולם, ההאטה בגידול במסים שהחלה ברבעון השני של 2011 עם האטת הצמיחה של המשק הובילה לירידה שולית בלבד בגירעון בשנת 2011 ל 3.3%. בשנת 2012, לאור המשך הצמיחה המתונה בהכנסות ממסים קיים חשש שללא פעולה אקטיבית מצד הממשלה עלול הגירעון לחזור לעלות מעבר לרמה שנרשמה בשנת 2010 ואף לחצות שיעור של 4% תוצר, רחוק מיעד הגרעון שנקבע לשנת 2012 בגובה 2% תוצר. בעקבות ההכנסות הנמוכות ממסים והגירעון הגבוה בשנת 2012 החליטו ראש הממשלה ושר האוצר לתקן את תוואי הפחתת הגירעון ולקבוע כי תקרת הגרעון לשנת 2013 תעמוד על 3% (במקום 1.5%) מהתוצר ותרד בהדרגה עד ל-1.5% תוצר בשנת 2019. התיקון נועד לאזן בין הרצון להפחתה מדודה של הגרעון בשנת 2013 ואילך (עקב הגרעון הגבוה הצפוי בשנת 2012) לבין הצורך להמשיך בהפחתת יחס החוב תוצר לשיעור של כ-60% בשנת 2020. בתאריך ה-1 ביולי 2012 אישרה הממשלה את הצעת ההחלטה שהגישו ראש הממשלה ושר האוצר בנושא זה ובתאריך ה-25 ביולי 2012 אישרה מליאת הכנסת בקריאה שנייה-שלישית את הצעת חוק הפחתת הגירעון והגבלת ההוצאה התקציבית (תיקון מס' 12) (שינוי תוואי הפחתת הגירעון), התשע"ב-2012.

לאור המחסור בהכנסות המדינה ממסים בשנת 2012 והמחסור הצפוי בשנת 2013 ולשם שמירה על יציבות הכלכלה הישראלית והאמינות הפיסקאלית של ממשלת ישראל, נדרשת הממשלה לפעול באחריות ולהגדיל את היקף הכנסותיה לשם צמצום הגרעון בשנת 2012 ולשם עמידה בתקרת הגרעון שנקבעה לשנת 2013. במידה ולא יתבצעו פעולות כאמור, קיים חשש שרמות הגרעון יגבילו את יכולת התגובה של הממשלה במקרה של משבר כלכלי נוסף. פעולה זו לייצוב מצבה הפיסקאלי של מדינת ישראל הכרחית על מנת לשמר את יציבותה הכלכלית של ישראל בתקופה בה יציבות זו חשובה מתמיד, זאת נוכח הסיכון החריג השורר בשווקים הגלובליים והמצב הגיאופוליטי הבעייתי במזרח התיכון.

לצורך צמצום החריגה מיעד הגירעון בשנת 2012 ולצורך עמידה בתקרת הגירעון לשנת 2013 כאמור, ובנוסף להעלאת מס הקניה על סיגריות ובירה שבוצעה ביום 25 ביולי 2012, מוצע לבצע מספר צעדים שיגדילו את היקף הכנסות המדינה ממסים.

**לסעיף 1(2)**

בסעיף 121 לפקודה קבועים שיעורי המס החלים על הכנסתו החייבת של יחיד. מוצע, כי החל בשנת המס 2013, יוגדלו שיעורי מס ההכנסה על 3 מדרגות המס מהכנסה של 106,561 ₪ לשנה ועד להכנסה של 501,960 ₪ לשנה, כמפורט בסעיף. מוצע שלא להגדיל את שיעורי המס לגבי מדרגת המס שחלה לגבי הכנסה שמ-501,961 ₪ לשנה, שכן זו גדלה בשיעור של 3% בתיקון מס' 187 שחל מיום 1.1.12.

**לסעיף 1(1) ו-1(3)**

מוצע להטיל "מס מיוחד להכנסות גבוהות". לאור האמור, מוצע להוסיף את סעיף 121ב לפקודה, שכותרתו "מס על הכנסות גבוהות". בהתאם לסעיף זה, על אף האמור בכל חיקוק, יחיד אשר הכנסתו החייבת בשנת המס עלתה על 800 אלף שקלים חדשים (נכון לשנת המס 2012) ישלם היטל בשיעור של 2% מסכום ההכנסה החייבת העולה על 800 אלף שקלים. הכנסה חייבת בסעיף זה מוגדרת לרבות שבח כמשמעותו בחוק מיסוי מקרקעין (שבח ורכישה), התשכ"ג-1963 (להלן - חוק מיסוי מקרקעין), וזאת בלי לגרוע מהוראות סעיף 48ב לחוק מיסוי מקרקעין, ולמעט סכום אינפלציוני, כך שעל סכום זה לא יחול המס הנוסף.

סעיף 120ב לפקודה קובע הוראות הצמדה לסכומים שונים הקבועים בפקודה. סעיף 120א לפקודה קובע הגדרות לשם כך. מוצע להוסיף לסעיף 120א את הגדרת המונח "הכנסה החייבת במס נוסף", כמשמעותה בסעיף 121ב לפקודה, כנוסחו בסעיף 1(1) להצעת החוק, כך שגם הכנסה זו תתואם למדד, לפי סעיף 120ב לפקודה.

**לסעיף 2**

 בחוק מיסוי מקרקעין (הגדלת ההיצע של דירות מגורים - הוראת שעה), התשע"א-2011 (להלן – הוראת השעה), נקבעה (בסעיף 2) הוראת שעה לפיה במכירת זכות במקרקעין שאינה דירה יחידה, שנעשתה בתקופה שמיום 21 בפברואר 2011 עד יום 31 בדצמבר 2012, ישולם מס רכישה מוגדל בשיעורים הקבועים להלן משווי הזכות הנמכרת (בערכי 2011):

(1) על חלק השווי שעד מיליון שקלים חדשים – 5%;

(2) על חלק השווי העולה על מיליון שקלים חדשים ועד שלושה מיליון שקלים חדשים – 6%;

(3) על חלק השווי העולה על שלושה מיליון שקלים חדשים – 7%.

כחלק ממדיניות הממשלה להביא לצמצום נתח השוק של רוכשי דירות להשקעה, ובשל העובדה כי הארכת התקופה בין מכירות בפטור ממס שבח לדירת מגורים שנייה מ-8 שנים ל-4 שנים בוטלה לאחרונה במסגרת תיקון 73 לחוק מיסוי מקרקעין (פורסם ביום 23 ביולי 2012), מוצע להאריך את תוקף הוראת השעה בשנה נוספת. לצד זאת, מוצע לתקן את סעיף 3 להוראת השעה, בו נקבעו שיעורי מס רכישה מופחתים ליחיד שרכש דירת מגורים יחידה, כך שתוארך התקופה הקבועה בו עד ליום כ"ח בטבת התשע"ד (31 בדצמבר 2013). בהתאם לסעיף 3 האמור הורחב הפטור ממס עד לחלק השווי שעד 1,350,000 ₪ בערכי 2011 (במקום עד לחלק השווי שעד 1,139,320 ₪).

**לסעיף 3**

 סעיף 120ב לפקודת מס הכנסה קובע כי ב-1 בינואר של כל שנת מס יתואמו תקרות ההכנסה, לפי שיעור עליית המדד בשנת המס הקודמת. סעיף 120א מגדיר את תקרות ההכנסה. על מנת לצמצם את הגרעון ולהגדיל את הכנסות המדינה מוצע לתקן את סעיף 120א, כך שבשנת 2013 בהגדרה "תקרות ההכנסה" יקראו את סכומי ההכנסה כאילו הם כוללים רק את שלוש מדרגות המס העליונות, ובכך יתואמו רק תקרות אלה לפי שיעור עליית המדד בשנת המס הקודמת.

**לסעיף 5**

**כדי שהסכום הקבוע** בסעיף 121ב לפקודה, כנוסחו בסעיף 1(3) להצעת חוק זו **(גובה ההכנסה החייבת לענין המס המיוחד על הכנסות גבוהות) יתואם באופן אוטומטי למדד, מוצע לקבוע כי יראו אותו כאילו תואם לאחרונה ביום** ו' בטבת התשע"ב (1 בינואר 2012).

**לסעיפים 6(2),7(2), 9 ו- 10**

לוח י' בחוק הביטוח הלאומי [נוסח משולב], התשנ"ה-1995 (להלן - חוק הביטוח הלאומי), קובע, בין השאר, את שיעור דמי הביטוח הנגבה ממעסיקים תוך חלוקה לשיעור דמי הביטוח שנגבה על חלק השכר העולה על 60% מהשכר הממוצע ושיעור דמי הביטוח שנגבה על חלק השכר שאינו עולה על 60% מהשכר הממוצע.

בהחלטת ממשלה מס' 3783 מיום 30 באוקטובר 2011, שעניינה שינויים במערכת המס, נקבע מתווה לשנים 2014 עד 2016 להעלאת שיעור דמי הביטוח הלאומי שנגבים ממעסיק על חלק השכר העולה על 60% מהשכר הממוצע. במטרה לצמצם את הגרעון ולהתמודד עם השלכות המשבר הכלכלי בעולם, החליטה הממשלה 30 ביולי 2012 להקדים בשנה את המתווה שנקבע בהחלטה האמורה, כך שמתווה העלאת שהוא יחל ביום 1 בינואר 2013.

בהתאם לאמור, מוצע לתקן את לוח י', ולקבוע בו, כהוראות שעה, כי שיעור דמי הביטוח הנגבה ממעסיקים על החלק העולה על 60% מהשכר הממוצע, יעמוד על "6.5%" מהשכר הממוצע בשנת 2013, "7%" מהשכר הממוצע בשנת 2014. החל ביום 1 בינואר 2015 ואילך, יעמוד השיעור האמור בהוראת קבע על "7.5%" מהשכר הממוצע. צעד זה צפוי להגדיל את הכנסות המוסד מגביית דמי ביטוח מהציבור ביחס לשנת 2012 בסכום של כ-מיליארד ₪ בשנת 2013, בסכום של כ-1.9 מיליארד ₪ בשנת 2014 ובסכום של כ-2.8 מיליארד ₪ משנת 2015 ואילך.

**לסעיפים 6(1), 7(1) ו-8**

סעיף 32 לחוק הביטוח הלאומי מסדיר את הקצבות אוצר המדינה למוסד לביטוח לאומי (להלן - המוסד). סעיף קטן (ג1) שבו קובע את חלוקת ההקצבות הניתנות מאוצר המדינה לפי אותו סעיף קטן.

בשל תוספת ההכנסה הצפויה למוסד כתוצאה מהגדלת הגבייה מהמעסיקים, מוצע לשנות את הקצבות אוצר המדינה למוסד, כך שהקצבות האוצר למוסד לא יגדלו, על אף הגדלת הגבייה. אי לכך, מוצע לתקן את סעיף 32(ג1)(1)(א), כך שייקבע בו, כי בתקופה שמיום 1 בינואר 2013 עד ליום 31 בדצמבר 2013 יעמוד שיעור הקצבות אוצר המדינה על "7.7 %"; וכי בתקופה שמיום 1 בינואר 2014 עד ליום 31 בדצמבר 2014 יעמוד שיעור ההקצבות על "7.49%". החל ביום 1 בינואר 201 ואילך, יעמוד שיעור ההקצבות על "7.29%".

**ג.השפעת החוק המוצע על תקציב המדינה**-

כלל הצעדים האמורים צפויים להגדיל את הכנסות המדינה בשנת 2013 בסך כולל של 9,400 מיליוני ש"ח, כמפורט בטבלה מטה (הסכומים במיליוני ש"ח):

|  |  |
| --- | --- |
|  |  |
|  |  |
| 1,200 | העלאת מס הכנסה  |
| 300 | מס רכישה לרוכשי דירה נוספת (בניכוי אבדן הכנסות ממס רכישה לרוכשי דירה יחידה) |
| 600 | מס מיוחד על הכנסות גבוהות |
| 300 | אי עדכון המדד בשלוש מדרגות המס העליונות |
| 950 | הפרשות מעסיק לביטוח הלאומי |

ד. **השפעת החוק המוצע על התקן המינהלי**-

אין

ה. **להלן נוסח החוק**:

הצעת חוק מטעם הממשלה:

הצעת חוק לצמצום הגרעון ולהתמודדות עם השלכות המשבר בכלכלה העולמית (תיקוני חקיקה), התשע"ב-2012

|  |  |  |
| --- | --- | --- |
|  |  |  |
| תיקון פקודת מס הכנסה | 1. c
 | בפקודת מס הכנסה[[1]](#footnote-1) (להלן- הפקודה)- |
|  |  |  | 1. בסעיף 120א, בהגדרה "תקרות הכנסה" בסופה יבוא "וכן הכנסה החייבת במס נוסף, כמשמעותה בסעיף 121ב";
 |
|  |  |  | 1. בסעיף 121-
 |
|  |  |  |  | 1. בסעיף קטן (א)-
 |
|  |  |  |  |  | 1. בפסקה (1), במקום "30%" יבוא "31%".
 |
|  |  |  |  |  | 1. בפסקה (2), במקום "33%" יבוא "34%".
 |
|  |  |  |  | 1. בסעיף קטן (ב)(1)-
 |
|  |  |  |  |  | 1. בפסקת משנה (ג), במקום "21%" יבוא "22%".
 |
|  |  |  |  |  | 1. בפסקת משנה (ד), במקום "30%" יבוא "31%".
 |
|  |  |  |  |  |
|  |  |  | 1. לפני סעיף 122 יבוא-
 |
|  |  | "מס על הכנסות גבוהות | 121ב. | (א) יחיד אשר הכנסתו החייבת בשנת המס עלתה על שמונה מאות אלף שקלים חדשים, יהיה חייב במס נוסף על חלק הכנסתו החייבת העולה על שמונה מאות שקלים חדשים (בסעיף זה - הכנסה החייבת במס נוסף), בשיעור של 2%. |
|  |  |  |  |  |  | (ב) על הכנסה החייבת במס נוסף לא יחולו הוראות סעיף 91(ד) לעניין מקדמות. |
|  |  |  |  |  |  | 1. הוראות סעיף זה יחולו על אף האמור בכל חיקוק.
 |
|  |  |  |  |  |  | 1. בסעיף זה, "הכנסה חייבת"- לרבות שבח כמשמעותו בחוק מיסוי מקרקעין, ולמעט סכום אינפלציוני כהגדרתו בסעיף 88 וסכום אינפלציוני כהגדרתו בסעיף 47 לחוק מיסוי מקרקעין.";
 |
| תיקון חוק מיסוי מקרקעין (הגדלת ההיצע של דירות מגורים-הוראת שעה), התשע"א-2011 | 1. ב
 | בחוק מיסוי מקרקעין (הגדלת ההיצע של דירות מגורים-הוראת שעה), התשע"א-[[2]](#footnote-2)2011- |
|  |  |  | 1. בסעיף 2, במקום "עד יום י"ח בטבת התשע"ג (31 בדצמבר 2012), יבוא "עד יום כ"ח בטבת התשע"ד (31 בדצמבר 2013)";
 |
|  |  |  | 1. בסעיף 3, במקום "עד יום י"ח בטבת התשע"ג (31 בדצמבר 2012), יבוא "עד יום כ"ח בטבת התשע"ד (31 בדצמבר 2013)";
 |
| פקודת מס הכנסה-הוראת שעה לעניין סעיף 120א |  | 1. בשנת 2013, יקראו את ההגדרה "תיקרות הכנסה" בסעיף 120א כך:
 |
|  |  |  | "תיקרות ההכנסה"- סכומי ההכנסה לענין קביעת שיעורי המס על פי סעיף 121(ב)(1) פסקאות משנה (א) ו-(ב), וסכום ההכנסה המזערי לצורך קביעת שיעורי המס לפי סעיף 121(ב)(1) פסקת משנה (ג), ולענין שיעורי הזיכוי על פי סעיף 121א".  |
| תחילה ותחולה |  | תחילתו של חוק זה ביום י"ט בטבת התשע"ג (1 בינואר 2013) (להלן-יום התחילה), והוא יחול על הכנסה שהופקה ביום התחילה או לאחריו או על מכירת זכות במקרקעין או רכישת דירת מגורים שנעשו ביום התחילה ואילך;  |
| הוראת מעבר  |  | לעניין סעיף 120ב לפקודה, יראו את הסכומים הנקובים בסעיף 121ב לפקודה, כנוסחו בסעיף 1(3) לחוק זה, כאילו תואמו לאחרונה ביום ו' בטבת התשע"ב (1 בינואר 2012). |
| תיקון חוק הביטוח הלאומי  |  | בחוק הביטוח הלאומי [נוסח משולב], התשנ"ה-1995‏[[3]](#footnote-3) (בפרק זה - חוק הביטוח הלאומי) -  |
|  |  | 1. בסעיף 32(ג1)(1)(א), במקום השיעור הנקוב בו יבוא "%7.7";
 |
|  |  | 1. בלוח י', בטור ג' שכותרתו "אחוזים מההכנסה או מהשכר לפי סעיפים 337(א) ו–340(א)", בכותרת המשנה "על חלק העולה על 60% מהשכר הממוצע", בטור המשנה "לעובד", במקום האחוזים המפורטים בו יבוא:
 |
|  |  |  |  |  |  |  | " |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  | ". |
| חוק הביטוח הלאומי - תחילה ותחולה | 1. 2
 | 1. תחילתו של סעיף 32(ג1)(1)(א) לחוק הביטוח הלאומי כנוסחו בסעיף 6(1) לחוק זה, ביום י' בטבת התשע"ה (1 בינואר 2015).
 |
|  |  | 1. תחילתו של לוח י' לחוק הביטוח הלאומי, כנוסחו בסעיף 6(2) לחוק זה, ביום י' בטבת התשע"ה (1 בינואר 2015) (להלן – יום התחילה) והוא יחול על דמי ביטוח המשתלמים בעד התקופה שמיום התחילה ואילך.
 |
| חוק הביטוח הלאומי - הוראות שעה לעניין סעיף 32 |  | 1. בתקופה שמיום י"ט בטבת התשע"ג (1 בינואר 2013) ועד יום כח' בטבת התשע"ד (31 בדצמבר 2013) בסעיף 32(ג1)(1)(א) לחוק הביטוח הלאומי, במקום האחוז המפורט בו יקראו "7.49" והסעיף בנוסחו כאמור יחול על הקצבות אוצר המדינה המשתלמות בעד אותה תקופה.
 |
|  |  | 1. בתקופה שמיום כט' בטבת התשע"ד (1 בינואר 2014) ועד יום ט' בטבת התשע"ה (31 בדצמבר 2014) בסעיף 32(ג1)(1)(א) לחוק הביטוח הלאומי, במקום האחוז המפורט בו יקראו "7.29" והסעיף בנוסחו כאמור יחול על הקצבות אוצר המדינה המשתלמות בעד אותה תקופה.
 |
| חוק הביטוח הלאומי - הוראות שעה לעניין לוח י' |  | 1. בתקופה שמיום יט' בטבת התשע"ג (1 בינואר 2013) ועד יום כח' בטבת התשע"ד (31 בדצמבר 2013) בלוח י', בטור ג' שכותרתו "אחוזים מההכנסה או מהשכר לפי סעיפים 337(א) ו–340(א)", בכותרת המשנה "על חלק העולה על 60% מהשכר הממוצע", בטור המשנה "לעובד", במקום האחוזים המפורטים בו יבוא:
 |
|  |  |  |  |  |  |  | " |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  | ". |
|  |  | 1. בתקופה שמיום כט' בטבת התשע"ד (1 בינואר 2014) ועד יום ט' בטבת התשע"ה (31 בדצמבר 2014) בלוח י', בטור ג' שכותרתו "אחוזים מההכנסה או מהשכר לפי סעיפים 337(א) ו–340(א)", בכותרת המשנה "על חלק העולה על 60% מהשכר הממוצע", בטור המשנה "לעובד", במקום האחוזים המפורטים בו יבוא:
 |
|  |  |  |  |  |  |  | " |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  | ". |
| חוק הביטוח הלאומי - תחולה לעניין הוראות השעהבלוח י' |  | לוח י' לחוק הביטוח הלאומי, כנוסחו - |
|  |  |  | 1. בסעיף 9(א) לחוק זה, יחול על דמי ביטוח המשתלמים בעד התקופה שמיום י"ט בטבת בתשע"ג (1 בינואר 2013) ועד יום כ"ח בטבת התשע"ד (31 בדצמבר 2013);
 |
|  |  |  | 1. בסעיף 9(ב) לחוק זה, יחול על דמי ביטוח המשתלמים בעד התקופה שמיום כ"ט בטבת התשע"ד (1 בינואר 2014) ועד יום ט בטבת התשע"ה (31 בדצמבר 2014).
 |

1. דיני מדינת ישראל, נוסח חדש 6, עמ' 120; ס"ח התשע"א, עמ' 204. [↑](#footnote-ref-1)
2. ס"ח 2278 התשע"א, מיום 24.2.11, עמ' 358 [↑](#footnote-ref-2)
3. ס"ח התשנ"ה, עמ' 210; התש"ע עמ' 624 בעמ' 631. [↑](#footnote-ref-3)